Al darrer número del nostre Butlletí vam publicar una notícia sobre el betaportal de l'ICGC, una pàgina web on l'Institut publica prototips de productes i serveis relacionats amb la informació geogràfica.
Ara, us volem presentar 4 productes més del betaportal: el Generador d'escenes 3D, el Model 3D de la Garrotxa, el Mapa isomètric d'edificacions i l'Editor de simbolització SLD.
Aquesta eina permet visualitzar la cartografia de l'ICGC en 3 dimensions, aconseguint així major realisme i facilitant la comprensió del territori.
Aquest prototipus, basat en la tecnologia WebGL que permet visualitzar i interactuar amb la cartografia en 3 dimensions, mostra la pantalla dividida en dues zones:
Un cop el model s'ha generat també es pot visualitzar-lo a pantalla sencera fent clic al botó "Veure finestra completa" que apareix just a sota del model 3D.
Aquest prototipus utilitza una combinació de serveis OGC: WCS per al model d'elevacions i WMS per a les imatges.
Tot plegat es combina amb la llibreria WxS.threejs per obtenir el resultat final.
Aquesta llibreria és un programari de codi obert desenvolupat pel departament d'innovació de l'agència noruega de cartografia Kartverket.
La geoinformació que s'ha emprat per crear aquesta escena és el model del terreny de Catalunya (5m) i la cartografia (mapa topogràfic, ortofotomapa i mapa geològic) de l'ICGC, combinat tot amb un factor d'exageració vertical 1,5x.
Aquesta geoinformació es pot descarregar gratuïtament a http://www.icc.cat/vissir3/
L'evolució del WEB està comportant noves maneres de visualitzar i interactuar amb la geoinformació.
En el món geoespacial, WebGL és una tecnologia que té particular interès atès que possibilita la interacció de l'usuari amb les dades cartogràfiques vectorials en 3D, sense necessitat de plugins addicionals.
Aquest prototip és un demostrador d'aquesta tecnologia, que permet la navegació de l'usuari dins l'escena.
La geoinformació que s'ha emprat per crear aquesta escena és el model d'elevacions de Catalunya, les edificacions en 3D de la base 1:5 000 i la base de noms geogràfics de Catalunya.
Tota aquesta geoinformació es pot descarregar gratuïtament a http://www.icc.cat/vissir3/
La generació d'aquesta escena s'ha realitzat mitjançant el programari de codi obert QGIS ( www.qgis.org ) i el plugin Qgis2threejs.
Three.js és una llibreria que permet la creació d'animacions 3D utilitzant el llenguatge JavaScript dins un lloc web sense necessitat de plugins addicionals.
La Base topogràfica 1:5 000 (BT-5M) v2.0 de l'ICGC respon a un model de dades tridimensional, on la representació geomètrica dels elements tenen els seus vèrtexs expressats en 3 coordenades (X,Y,Z).
A partir d'aquestes dades, que inclouen entre altres atributs l'alçada de les edificacions, s'ha generat aquest mapa isomètric del conjunt de Catalunya, que permet la visualització de la volumetria de les edificacions.
Aquest tipus de mapa s'anomena també 2.5D, ja que vol ser una representació 3D del territori però es visualitza amb mitjans 2D.
Com a complement bàsic de les edificacions, s'han afegit els eixos dels vials i les ombres de muntanya generades a partir del model digital d'elevacions.
Aquesta geoinformació es pot trobar a la web de l'ICGC: http://www.icgc.cat.
L'editor de simbolització és l'eina que l'ICGC TE PER OBJECTIU facilitar la personalització de la visualització de serveis WMS de cartografia vector.
L'aplicació permet definir la nova simbolització (color, gruix, opacitat, etc.) dels elements de les capes del servei i veure com es representen en el mapa.
Actualment l'editor tracta el servei WMS de la Base Topogràfica de Catalunya 1:25 000, i properament s'oferirà per a altres serveis.
Redactat per: Cristina Gil i Institut Cartogràfic i Geològic de Catalunya.
Per saber-ne més: Elena Martínez.
Observació territorial, ambiental i climatològica.Generació de geoinformació de referència, Transferència.Mecanismes de transferència del coneixement de la recerca i la innovació